Haaie kies volsterkte span vir halfeind | Netwerk24
Deur Tinus Van Staden 21 Januarie 2021 11:29
Thomas du Toit gaan Saterdag 'n sleutelrol in die Haaie se halfeindstryd teen die Westelike Provinsie speel. Foto: Gallo Images
Hy kon vir die eerste in die Curriebeker-seisoen 'n volsterkte span kies. Dit kon beswaarlik op 'n beter tyd kom, want Everitt en die Haaie sal nou met gemoedsrus na Kaapstad reis vir hul halfeindstryd teen die Westelike Provinsie.
Everitt sou óók breed glimlag oor die nuus dat die WP se beste speler, die loskopstut Steven Kitshoff, nie beskikbaar is nie. Thomas du Toit, die Haaie-vaskop, sal Kitshoff se plaasvervanger, Ali Vermaak, nou vol in sy visier hê.
Dit is by die skrums waar die Haaie sou voel die WP moontlik die oorhand kon kry. Terwyl die skitterende Bongi Mbonambi en Frans Malherbe steeds daar is, laat Kitshoff 'n groot leemte.
Die Haaie sal stilweg selfvertroue hê en glo dat húlle nou die kitaar in die skrums kan slaan. As dít gebeur, kan Curwin Bosch die toutjies vanuit die losskakel-posisie trek.